ACORDOS DO PLENO DA CORPORACIÓN MUNICIPAL. ORGANIZACIÓN MANDATO 2019-23: RÉXIME ADICACIÓNS CARGOS, INDEMNIZACIÓNS, ASIGNACIÓN ECONÓMICA GRUPOS POLÍTICOS, PERSOAL EVENTUAL, PERIODICIDADE SESIÓNS DO PLENO
ADMINISTRACIÓN LOCAL — Municipal — Bueu (Outros documentos, notificacións e informacións públicas, 24/07/2019)

Expediente: 1721/2019; 1519/2019; 1717/2019;1517/2019 Código SIA: 1441248 Procedemento: Órganos Colexiados (Constitución, Modificación ou Supresión) Asunto: Organización da corporación municipal. Mandato 2019-2023 Unidade Xestora: Departamento de Secretaría Documento: ANUNCIO Trámite: Publicación de acordos adoptados polo pleno na sesión extraordinaria organizativa celebrada o 09.07.2019 Organización da corporación municipal. Mandato 2019-2023 O Pleno desta corporación municipal na sesión extraordinaria organizativa celebrada o pasado 09.07.2019, nos termos que resultan do disposto no artigo 38 do Regulamento de organización, funcionamento e de réxime xurídico das Corporacións locais ( ROFRXEL) acordou o seguinte: Correspondendo ao Pleno da Corporación municipal a determinación do número, tipoloxía e retribucións das dedicacións exclusivas ou parciais que desempeñen os membros da corporación municipal de acordo co disposto nos artigos 75 da Lei 7/1985, de 02 de abril, reguladora das bases de réxime local, artigo 7 da Carta europea de Autonomía local e 13 do Real Decreto Lexislativo 2568/1986. PRIMEIRO.—Recoñecer a dedicación exclusiva no desenvolvemento do cargo de Alcalde ao que correspondería as retribucións brutas anuais que de acordo cos orzamentos ascenden a cantidade de 35.335,93.-€ pagadeira en catorce mensualidades, sendo de conta do Concello as cotas correspondentes á Seguridade Social a cargo do empregador. Desempeñará funcións de Presidencia e realizará unha xornada equivalente ó 100 % da xornada laboral normal (37,5 horas semanais), en xornada continua ou partida e con presenza nas oficinas do Concello todos os días laborais salvo que as obrigas propias do cargo obriguen a acudir a outras institucións. A percepción das retribucións terá efectos desde a data de toma de posesión do Alcalde SEGUNDO.—Recoñecer as seguintes dedicacións parciais no desenvolvemento dos cargos coas seguintes características: TERCEIRO.—Establecer as seguintes regras do réxime económico dos cargos públicos que exercen o seu cargo en réxime de dedicación: a) Tódalas retribucións anteriores dividiranse en catorce pagas, das que doce serán con devengo mensual e dúas devengaranse seguindo os mesmos criterios que para o persoal ao servizo do concello, sendo de conta do Concello as cotas correspondentes á Seguridade Social a cargo do empregador, e terá efectos dende o seu nomeamento como concelleiro/a delegado/a. b) A dedicación mínima de cada un dos cargos que o exercen con dedicación parcial, en termos porcentuais, fíxase tomando como referencia á xornada establecida para o persoal ao servizo do Concello de Bueu. As horas concretas de desempeño das dedicacións parciais determinaranse pola Alcaldía en función das necesidades da corporación. c) Asemade, o alcalde e os concelleiros/as que desenvolvan os seus cargos co dedicación parcial terán dereito a percibir as indemnizacións por razón do servizo a que se refire a base de execución 52ª, coa actualización correspondente pola aplicación da Lei 6/2018, de 3 de xullo, de Orzamentos Xerais do Estado para o ano 2018, prorrogada en aplicación do artigo 134.4 da Constitución Española, sen embargo, non percibirán indemnización pola asistencia efectiva ás sesións dos órganos colexiados da corporación. d) As percepcións de retribucións polo desenrolo de cargos con dedicación exclusiva e parcial será incompatible con calquera outra retribución con cargo a fondos públicos, así como coa derivada do exercicio doutras actividades nos termos sinalados na lei 53/84 de Incompatibilidades do persoal ao servizo das Administracións Públicas./. QUINTO.—Adaptar a base de execución 52ª dos vixentes orzamentos municipais relativo a “Retribucións e Indemnizacións dos membros da Corporación” no senso de consignar a data da sesión extraordinaria organizativa da nova corporación municipal resultado das eleccións de 26 de maio de 2019 onde se inclúe o réxime económico dos concelleiros que desempeñan o seu cargo en réxime de dedicación exclusiva e parcial do seguinte xeito: “As retribucións e indemnizacións dos membros da Corporación fixaranse polo Pleno da Corporación, de conformidade co disposto na lexislación vixente. As retribucións percibiranse en 14 pagas, pola Alcaldía e conc ellerías designadas e de acordo coas contías e criterios establecidos no acordo adoptado polo Pleno municipal na sesión extraordinaria organizativa do Pleno da corporación municipal de data _____________________________________ (.)” SEXTO.—Os membros da Corporación que non desempeñen cargos en réxime de dedicación exclusiva percibirán, pola concorrencia efectiva ás sesións dos órganos colegiados dos que formen parte, as seguintes cantidades: Plenos: 80.-€ Xunta de Goberno Local: 60.-€ Comisións Informativas Presidente: 80.-€ Vogais: 40.-€ Visto que de conformidade co disposto no artigo 73.3 da Lei 7/1985, de 2 de abril, Reguladora das Bases do Réxime Local, para proceder ao abono de dotacións económicas aos Grupos Políticos constituídos no mandato correspondente ao 2019-2023, deberá adoptarse acordo plenario no que se fixe unha dotación económica para cada grupo político que deberá contar cun compoñente fixo, idéntico para todos os grupos e outro variable en función do número de membros de cada grupo. — Asignar aos grupos políticos municipais constituídos unha dotación económica que devengarase mensualmente do seguinte xeito: — Compoñente fixo: 100 euros mensuais idéntico para todos os grupos — Compoñente variable en función do número de membros de cada un dos grupos: 10 euros mensuais por cada membro do grupo. As anteriores dotacións aboaranse a trimestre vencido, debendo acreditar documentalmente cada grupo municipal a titularidade da conta bancaria onde deberá facerse efectivo o ingreso, debendo ser titulares así mesmo do seu correspondente CIF. As dotacións detalladas asignaranse dentro dos límites que, se é o caso, se establezan con carácter xeral nas Leis de Presupostos Xerais do Estado, vai destinada ao desenvolvemento das actividades propias ou inherentes á actividade política de cada un dos grupos políticos municipais sen que poidan destinarse ao pagamento de remuneracións de persoal de calquera tipo ao servizo da corporación ou á adquisición de bens que poidan constituír activos fixos de carácter patri monial. Asemade, os Grupos Políticos Municipais deberán levar unha contabilidade das cantidades entregadas polo Concello, que deberán presentar ao Pleno da Corporación, informadas pola Intervención Municipal, dentro do primeiro trimestre de cada exercicio en relación á contabilidade do exercicio anterior. Correspondendo ao Pleno da corporación municipal a determinación do número, características e retribucións do persoal eventual deste concello de acordo co establecido no artigo 22.2. i), 89, 104 e 104 bis da lei 7/85, de 02/04, reguladora das bases de réxime local, na redacción dada pola Lei 27/2013, 27 decembro, de racionalización e sostenibilidade da Administración Local, e no artigo 250 da lei 5/97, de 22/07, da Administración Local de Galicia, e en cumprimento do previsto no art.12 da lei 7/2007, de 12/04, do Estatuto básico do empregado público que establece que o persoal eventual só realiza funcións expresamente cualificadas como de confianza ou asesoramento especial. PRIMEIRO.—Recoñecer un único posto de traballo eventual do concello de BUEU baixo a denominación de SECRETARÍA DO ALCALDE coas seguintes características: Denominación do posto: Secretaría da Alcaldía Departamento de adscrición: Alcaldía Tipo de Persoal: Eventual Grupo: C1 Nivel: 19 Adscrición e requisitos esixidos para o seu desempeño: A adscrición será polo sistema de libre designación. As funcións, expresamente cualificadas como de confianza e asesoramento especial, serán exercidas con especial dispoñibilidade e adicación. A súa estrutura retributiva será equivalente a correspondente ás prazas de Administrativo de Administración General, Grupo C1, Nivel 19. O persoal eventual nomeado poderá ser cesado libremente por esta Alcaldía e automaticamente cesará cando o propio alcalde cese ou expire o seu mandato, non implicando este nomeamento mérito para o acceso. Correspondendo ao Pleno da corporación municipal fixar a periodicidade das sesións plenarias en virtude da habilitación conferida polo artigo 38. a) do Real decreto 2568/86, de 28/11, polo que se aproba o Regulamento de organización e funcionamento das Entidades locais (ROF), de acordo co disposto no artigo 46 da lei 7/85, de 02/04, reguladora das bases de réxime local, 210.2. a) da lei 5/97 da Administración local de Galicia e 78.1 do ROFRXEL PRIMEIRO.—Establecer a periodicidade mensual na celebración das sesións ordinarias do Pleno desta corporación municipal e fixar como data de celebración da citada sesión ordinaria o primeiro luns de cada mes, ás 20:00 horas, salvo nos meses de verán (xuño, xullo e setembro) nos que se celebrará as 21.00 h. No suposto de que dito día sexa festivo celebrarase sesión o seguinte día hábil posterior á mesma hora. Asemade establecese as seguintes regras especiais respecto á celebración das sesións ordinarias: a) Non procederá a celebración de Pleno ordinario no mes de agosto, suprimíndose o mesmo, quedando os asuntos pendentes ata a celebración do Pleno ordinario de setembro. b) No mes de xaneiro e setembro celebrarase á sesión ordinaria na data que sexa consensuada na xunta de voceiros de acordo co calendario laboral de cada ano. c) Cando por razóns xustificadas non poida celebrarse a correspondente sesión ordinaria á hora indicada o cambio desta non implicará que a sesión non teña carácter ordinario. d) A celebración da primeira sesión ordinaria deste mandato da corporación resultado das eleccións locais de 26 de maio terá lugar no mes de setembro na data previamente consensuada coa Xunta de Voceiros. O que se publica para xeral coñecemento en cumprimento do disposto nos actos administrativos de referencia e no Real Decreto 2568/86 pola que se aproba o Regulamento de organización, funcionamento e de réxime xurídico das administracións públicas. DOCUMENTO ASINADO ELECTRONICAMENTE Á MARXE